**Polaganje ispita**

Polaganje pomoćničkog ispita – 1. rok (15. lipnja – 15. srpnja 2014)  
Pomoćničkom ispitu mogu pristupiti:

* [učenici koji su u školskoj godini 2013./2014. uspješno završili srednje obrazovanje u strukovnim programima za vezane obrte](http://www.asoo.hr/default.aspx?id=2458#1)
* [kandidati koji imaju završeno srednje strukovno obrazovanje u istom obrazovnom sektoru te najmanje 1 godinu radnog iskustva u zanimanju u kojem žele polagati pomoćnički ispit](http://www.asoo.hr/default.aspx?id=2458#2)

**Učenici koji su u školskoj godini 2013./2014. uspješno završili srednje obrazovanje u strukovnim programima za vezane obrte**  
  
Učenici se prijavljuju za polaganje pomoćničkog ispita u prvom roku u svojoj srednjoj školi najkasnije do 16. lipnja 2014.  
Za prijavu je potrebno:  
- prijavnica za polaganje pomoćničkog ispita (obrazac se kupuje u Narodnim novinama)  
- svjedodžba o završnome radu.  
   
Pisani dio ispita održava se  07. srpnja 2014. godine u 9.00 sati, a rezultati će biti objavljeni 09. srpnja na oglasnoj ploči škole do 12.00 sati. Usmeni dio ispita, za one koji mu moraju pristupiti, provodi se 10. srpnja 2014. godine s početkom u 9.00 sati, a rezultati se priopćavaju odmah po završetku ispita.  
   
Popis učenika bit će objavljen na mrežnim stranicama Agencije i škole te na oglasnoj ploči škole najkasnije 26. lipnja 2014. godine.  
   
 Pomoćnički ispit polaže se pred povjerenstvom, a sastoji se od:

* **praktičnog dijela** (*praktični rad izrađen u okviru završnog rada priznaje se kao praktični dio pomoćničkog ispita*)
* **pisanog dijela** 
  + piše se u matičnoj školi
  + traje do 240 minuta
  + više od 60% mogućih bodova  ostvarenih na pisanom ispitu osigurava položen pomoćnički ispit
  + manje od 30% mogućih bodova, ispit nije položen, upućuje se na popravni ispit u idućem roku (popravni ispit može se polagati najviše 2 puta bez plaćanja)
* **usmenog dijela** 
  + pristupaju mu samo učenici koji su na pisanom dijelu ostvarili između 30% i 60% mogućih bodova
  + provodi se u matičnoj školi.

Učenicima koji su položili pomoćnički ispit, Ministarstvo poduzetništva i obrta izdaje Uvjerenje o položenom pomoćničkom ispitu.  
   
Ako učenik ne pristupi ispitu bez opravdanog razloga, smatra se da ispit nije položio.  
   
   
**Kandidati koji imaju završeno srednje strukovno obrazovanje u istom obrazovnom sektoru te najmanje 1 godinu radnog iskustva u zanimanju u kojem žele polagati pomoćnički ispit**  
  
Kandidati se prijavljuju za polaganje pomoćničkog ispita u prvom roku Agenciji za strukovno obrazovanje i obrazovanje odraslih od 02. do 06. lipnja 2014.  
Za prijavu je potrebno:  
1. prijavnica za polaganje pomoćničkog ispita (obrazac se kupuje u Narodnim novinama)  
2. dokaz o odgovarajućem radnom iskustvu od minimalno 1 godinu u zanimanju za koje polaže pomoćnički ispit (potvrda poslodavca ovjerena potpisom i pečatom)  
3. dokaz o završenom srednjem strukovnom obrazovanju u istom obrazovnom sektoru (original ili ovjerena preslika svjedodžbe kojom se dokazuje završnost)  
4. potvrda o uplati troškova polaganja ispita.  
   
Pomoćnički ispit polaže se pred povjerenstvom, a sastoji se od:

* **praktičnog dijela**
  + provodi se kod poslodavca kod kojeg je u radnom odnosu, u školskoj radionici, kod obrtnika ili na drugom mjestu koje odredi povjerenstvo
  + izrađuje se do 40 sati
  + ako kandidat ne položi praktični dio ispita, ne može pristupiti pisanom dijelu i upućuje se na ponovno polaganje u idućem roku.
* **pisanog dijela**
  + piše se u školi prema rasporedu koji će biti objavljen na mrežnim stranicama Agencije najkasnije 26. lipnja 2014. godine
  + traje do 240 minuta
  + više od 60% mogućih bodova  ostvarenih na pisanom ispitu osigurava položen pomoćnički ispit
  + manje od 30% mogućih bodova, ispit nije položen, upućuje se na popravni ispit u idućem roku (popravni ispit može se polagati najviše 2 puta)
* **usmenog dijela** 
  + pristupaju mu samo kandidati koji su na pisanom dijelu ostvarili između 30% i 60% mogućih bodova
  + provodi se u školi.

 Pisani dio ispita održava se 07. srpnja 2014. godine u 9.00 sati, a rezultati će biti objavljeni 09. srpnja na oglasnoj ploči škole do 12.00 sati. Usmeni dio ispita, za one koji mu moraju pristupiti, provodi se 10. srpnja 2014. godine s početkom u 9.00 sati, a rezultati se priopćavaju odmah po završetku ispita.  
   
Kandidatima koji su položili pomoćnički ispit, Ministarstvo poduzetništva i obrta izdaje Uvjerenje o položenom pomoćničkom ispitu.   
Ako kandidat ne pristupi ispitu bez opravdanog razloga, smatra se da ispit nije položio.